NaiveNeuron/SloPal huggingface dataset:
Danko, Andrej, predseda NR SR (2016-12-08):
Ďakujem. A už ide pani ombudsmanka, takže môžme bez prerušenia pokračovať s reakciami na vystúpenia pani ombudsmanky Dubovcovej. Poprosím naozaj o kľud v sále, tak aby sme mohli pokračovať v rokovaní o tomto bode programu. Poprosím zapnutie tabule, faktické poznámky. Aha, či idete vy so správou? Takže poprosím spoločnú spravodajkyňu, predsedníčku výboru pre ľudské práva a národnostné menšiny poslankyňu Eriku Jurinovú, aby informovala Národnú radu o výsledku prerokovania správy vo výbore. (Pokračovanie rokovania o Mimoriadnej správe verejného ochrancu právu o skutočnostiach nasvedčujúcich závažnému porušeniu základných práv a slobôd postupom policajných orgánov , tlač 293.)
Glváč, Martin, podpredseda NR SR (2016-09-22):
Pán poslanec Drobný.
Náhlik, Peter, poslanec NR SR (2019-12-03):
Pán predseda, keďže sme odhlasovali body zo spoločnej správy a hlasovali sme aj o pozmeňujúcom návrhu, dajte, prosím, hlasovať o tom, že návrh zákona prerokujeme v treťom čítaní ihneď.
Bublavý, Dušan, poslanec NR SR (2013-09-10):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre ľudské práva a národnostné menšiny. Ďalej, aby za gestorský výbor určila hlasovaním Výbor Národnej rady Slovenskej republiky pre verejnú správu a regionálny rozvoj s tým, že určené výbory vládny návrh zákona prerokujú v termíne do tridsať dní a v gestorskom výbore do tridsaťdva dní od prerokovania návrhu zákona v Národnej rade Slovenskej republiky v prvom čítaní.
Jurinová, Erika, podpredsedníčka NR SR (2015-06-25):
Ďakujem pekne, pán minister. Dávam slovo spoločnej spravodajkyni výboru pre ľudské práva a národnostné menšiny, poslankyni Svetlane Pavlovičovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa.
Kaník, Ľudovít, poslanec NR SR (2015-05-12):
No zjavne som zasa trafil do čierneho. Stúpil som vám na otlak a znova len poviem, že keby nie vášnivé vystúpenie, absolútne neadekvátne, pána podpredsedu parlamentu, tak ani sa neprihlásim do tejto diskusie. Ja som len nastavil zrkadlo. Nuž, pani poslankyňa Vaľová, zasa máte v tom dosť nejasno, pretože správcovským spoločnostiam nezostáva nič, tam už sú v hre potom životné poisťovne a to sú úplne zasa iné inštitúcie. A tu nejde o to, ani vôbec tu nikto nehovorí, že ja niečo garantujem čo bude v roku 2045. Systém je nastavený, tie peniaze jednoducho sa investujú, zhodnocujú, sú tam. Aké miliardy? Tie, čo majú na svojom účte. Každý si môže dennodenne skontrolovať, aký má stav na svojom osobnom dôchodkovom účte. Reálne konkrétne peniaze, ktoré patria ľuďom, nie dôchodkovým správcovským spoločnostiam. Dôchodkové správcovské spoločnosti ich len spra-vu-jú na základe zákona a investujú, aby vytvárali pre ľudí zisk. A keď náhodou neviete, tak akciové fondy za minulý rok dosiahli zisk vyše 10 %, okolo 14 % a indexové fondy dosiahli zisk 25 až 30 % pre ľudí, nie pre správcovské spoločnosti. To vám nejde do hlavy, pretože vy takým jednoduchým súvislostiam veľmi ťažko rozumiete. A pán poslanec Podmanický, hovoriť vy zo strany SMER o kolapse daňového úradu? Veď vám dnes na daňovom úrade je skolabované úplne všetko. Veď vám to vôbec nefunguje, ako tomuto systému a za chvíľu to je všade. Už sa médiá chystajú na to, ako to rozmažú. Za ťažké desiatky miliónov sa investovalo a je to horšie, ako predtým. Nič nefunguje na daňových úradoch. Je to obrovská hanba a ďalšia kauza, ktorá vás za chvíľu privalí.
Grendel, Gábor, podpredseda NR SR (2021-05-11):
Pani poslankyne, páni poslanci, budeme pokračovať v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Návrh zákona je pod tlačou 460. A v rozprave vystúpi ako ústne prihlásený pán poslanec Ondrej Dostál. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 460.)
Pellegrini, Peter, predseda NR SR (2014-11-26):
Prezentujme sa a hlasujme o bode 65 spoločnej správy s odporúčaním gestorského neschváliť. (Hlasovanie.) Prítomných 141 poslancov, za hlasovali 3, proti 75, zdržalo sa 62, nehlasoval 1 poslanec. Tento bod spoločnej správy sme neschválili.
Zajac, Pavol, poslanec NR SR (2015-12-01):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-11-08):
Pán poslanci, nekomentujte, dobre? Nech sa páči, pani poslankyňa.
M. Hort, podpredseda NR SR: (2008-10-22):
A týmto otváram všeobecnú rozpravu . Do rozpravy som dostal  písomnú prihlášku dvoch pánov poslancov. Je to jednak Jozef Šimko z KDH a pán poslanec Ján Pataky z SDKÚ – DS. Po ich vystúpení sa môže príp. do rozpravy prihlásiť niekto ďalší ústne. Teraz dávam slovo pánovi poslancovi Jozefovi Šimkovi, aby predniesol svoje vystúpenie v rozprave. Nech sa páči.
Budaj, Ján, poslanec NR SR (2017-06-20):
Ďakujem. No to vtipnejšie už bolo povedané, naozaj pán podpredseda sa uťal, ale aj majster sa utne, diskutoval k inej téme. O pánovi Rezníkovi už nie je reč, to máte pod strechou. Chápem, že ste tak vyskočili absolútne, lebo SMER akože vedie vojnu s extrémizmom, a vždy, keď by sa prezradilo, že vlastne si vychádzajú v ústrety, tak vás to hrozne naštve. Ale fakt je ten, že nikto v rámci opozície a koalície si tak nevychádza v ústrety ako vaše dve strany, čiže SMER a ĽSNS, pán Kotleba. Pripomeniem kľúčové hlasovania, kedy išlo o zmenu ústavy, vy práve s touto stranou formujete ústavný poriadok, napríklad pokiaľ ide o druhé kolo voľby župana VÚC, a dnes zase formujete budúcnosť verejnoprávnych médií. Ja si myslím, že strana pána Kotlebu tu i tam podporuje rôzne návrhy, to je úplne samozrejmé, toto sú ale míľniky, pri ktorých, pri ktorých sa nečudujte, že si to všimnú aj poslanci opozície, aj verejnosť. ĽSNS – Kotleba a strana SMER si robia vzájomne služby.
Petrík, Simona, poslankyňa NR SR (2019-12-04):
Tak toto je taký jeden z tých, z tých ukážok, že čo môže narobiť napríklad takýto návrh zákona úplne zbytočne, potom tu sme v emóciách a v osobnej rovine, to ma veľmi mrzí. Ja len teda na záver doplním to, že ja súhlasím s tebou, Anka, v tomto absolútne. (Ruch v sále.) Potrat je naozaj to krajné riešenie. Žiadna žena, naozaj žiadna žena na potrat nechodí rada, nepoznám takú ženu a ani my nechceme nejakým spôsobom im hovoriť, že je to dobrá vec. Ale my to vidíme napríklad naozaj cez tie ľudské práva alebo cez tie ženské práva, dá sa pomáhať ženám aj cez neokliešťovanie ich práv, napríklad formou dostupnej antikoncepcie hradenej z verejného zdravotného poistenia, čo si vieme predstaviť napríklad my v koalícii PS/Spolu ako jedno, ako jedno z tých riešení. Takže; a to, čo si hovorila, Anka, že teda nájdime riešenie aj pre plod, aj pre ženu, my ho máme. Teraz, teraz je to tu riešenie. Presne ako hovorila aj Janka Cigániková, ja jej týmto ďakujem, aj Zuzke Zimenovej za podporu. Skrátka my sem nechodíme s ultraliberálnymi názormi, to vy z nás toto robíte. My sa snažíme riešiť problémy normálnych ľudí, každodenné problémy normálnych ľudí a to je to, na čo sa táto krajina má teraz sústrediť, lebo táto krajina nie je v dobrom stave. A preto si myslím, že naozaj, že tá, ten interrupčný zákon, ktorý teraz máme, je vhodným prostriedkom na vyrovnanie práve toho práva aj plodu alebo toho nenarodeného dieťaťa a tej ženy. Čiže my to už máme, takže nemusíme, nemusíme sa tu okolo toho ďalej rozprávať. Už netraumatizujme ani seba, ani spoločnosť, ukončime toto a ja, ja naozaj, fakt dúfam, že tento návrh aj s týmto pozmeňovákom neprejde. Ďakujem.
Hrnčiar, Andrej, podpredseda NR SR (2018-02-13):
Pán poslanec Heger.
Kollár, Boris, predseda NR SR (2023-06-22):
Budeme pokračovať. Chcem privítať deti na balkóne. Neviem, z akej ste školy. Odkiaľ ste? (Reakcia z balkóna.) Tak vás pozdravujeme. (Potlesk.) Budeme pokračovať ďalej v emotívnom vystúpení. Pani poslankyňa Záborská, nech sa páči.
Brocka, Július, poslanec NR SR (2015-10-30):
Vážne. Pán minister, my ani takú, priznám sa vám, takú ambíciu nemáme, že by sme boli tak naivní a že by sme verili, že vás odvoláme. To nie. Len táto forma, tento inštitút odvolávania je pre túto krajinu veľmi užitočný, lebo naozaj šetrí verejné zdroje. Vás odvolajú voliči vo voľbách, v najbližších voľbách. Oni majú väčšinu.
P. Hrušovský, predseda NR SR: (2004-03-17):
(Hlasovanie.) 123 prítomných, 78 za, 31 proti, 13 sa zdržalo, 1 nehlasoval. Bod 3 zo spoločnej správy sme schválili. Ďalší návrh.
Štarchoň, Peter, poslanec NR SR (2017-09-14):
Vážená pani predsedajúca, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrh zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre financie a rozpočet a zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pani predsedajúca, prosím, otvorte rozpravu k uvedenému návrhu zákona.
Baška, Jaroslav, poslanec NR SR (2022-04-27):
Ďakujem veľmi pekne. Ja len teda zopakujem, že v rámci Slovenska v Trenčianskom kraji ostane najmenej okresných súdov, a to iba dva, Prievidza, Prievidza a Trenčín. A dokonca Okresný súd Považská Bystrica bude pracovisko, ktoré bude patriť pod Okresný súd v Žiline. Čiže do úplne do iného, ide úplne do iného, do iného kraja. A dokonca z tých deviatich okresov, ktoré sú v kraji Trenčianskom, čiže Považská Bystrica a Púchov, kde teda bol aj registrový súd v Trenčíne. Tieto, táto registrácia z týchto dvoch okresov, Považská Bystrica a Púchov, bude patriť pod registrový súd Okresného súdu Žilina, čo si myslím, že nie je správne, malo to ostať pod registrovým súdom Okresného súdu v Trenčíne. Takýmto spôsobom ľudia budú mať z toho naozaj, naozaj veľký chaos, že podnikatelia z okresov Považská a Púchov sa budú musieť registrovať na registrovom súde v Žiline. A ešte to znova porovnám s okresnými prokuratúrami, tých bude päť. Teda tie, ktoré sú aj v súčasnosti, tie ostanú zachované podľa toho návrhu, ktorý dal pán poslanec Luciak, ale naozaj ustanovili iba dva okresné súdy a tie ďalšie súdy okresné, ktoré boli, budú, zostanú len pracoviskami a budú začlenené pod tieto dva okresné súdy. A ešte raz zopakujem, Okresný súd Považská Bystrica, tam bude pracovisko okresného súdu v Žiline. Čiže tu navrhujem naozaj, aby sa toto ešte, aby sa toto ešte zmenilo, aby naozaj tá dostupnosť k súdnemu systému nejakým spôsobom sa neznížila pre obyvateľov Trenčianskeho kraja. Ďakujem.
Kollár, Boris, predseda NR SR (2020-03-24):
Vážené pani poslankyne, vážení páni poslanci, otváram rokovanie 3. schôdze Národnej rady Slovenskej republiky. 	Chcem vás požiadať, aby sme sa pred začatím rokovania prezentovali a zistili, či sme schopní sa uznášať. Prosím, prezentujme sa. (Prezentácia.) Prítomných 107. Zisťujem, že je prítomných 107 poslancov, teda Národná rada je schopná sa uznášať a môžeme pokračovať v rokovaní. Na 3. schôdzi Národnej rady budú overovateľmi poslanci Zita Pleštinská, Róbert Puci, náhradníkmi budú Petra Hajšelová a Eduard Kočiš. Na dnešnom, na dnešnom rokovacom dni o ospravedlnenie požiadal pán poslanec Baránik, pán poslanec Dušan Galis, pán poslanec Vladimír Faič a pán poslanec Andrej Stančík. Návrh programu schôdze vám bol rozdaný. Teraz vás prosím, panie poslankyne a páni poslanci, ktorí ste, ktorí ste sa prihlásili, aby ste predniesli svoje návrhy na zmenu alebo doplnenie návrhu programu. Nech sa páči, s procedurálnym návrhom pán poslanec Ľubomír Vážny. Máte?
Bugár, Béla, podpredseda NR SR (2018-05-28):
Pani poslankyňa Grausová, môže reagovať.
Michelko, Roman, poslanec NR SR (2024-09-13):
Ďakujem za slovo. No, najprv chcem povedať, že zmysel, vždycky je jednoduchšie mať väčší časový priestor na získanie prostriedkov, tie sumy za tie národné kultúrne pamiatky alebo kultúrne pamiatky sú častokrát v miliónoch a to nie je tak, že to sa nájde zo dňa na deň, čiže určite to dáva istý väčší komfort, ak vláda alebo ministerstvo sa rozhodne, že by bolo veľmi dôležité, aby daná pamiatka ostala v rukách štátu, tak má to nejaký zmysel. Druhá vec, samozrejme, že pokiaľ bude nejaká zásadná, zásadná zmena v pamiatkovej ochrane, tak je logické, že to pôjde vládnym návrhom zákona cez MPK a bude sa to prerokovať tak, ako sa má. Takže áno, poučili sme sa. Teraz to bude tak a táto nie celkom šťastná technika sa už nebude opakovať. Tretia vec, zásadná, hovorila ste väčšinu svojho vystúpenia o Fonde na podporu umenia, tak ja len chcem povedať zopár vecí. Ja si za Fondom na podporu umenia plne stojím. Viem, aké tam boli problémy, a viem, že bolo dobré, aby teda, ešte budem o tom viackrát vystupovať, už sa o tom povedalo strašne veľa, ale chcem len povedať, vyvrátiť tie katastrofické reči, že tam budú nejakí úradníci, politici alebo niečo podobné. Tak chcem povedať, ktorí noví členovia boli: pán Hrkút, filozof, akademik, ktorý robí filozofiu, estetiku, nespochybniteľná profesná autorita, naozaj žiaden, žiaden straník ani žiaden úradník. Ďalej doc. Lomenčík, absolútna autorita v dejinách literatúry, robí prehľady a tak ďalej. Nič naňho nikto nenašiel. Richard Rikkón, nespochybniteľný hudobník. Ondrej Zimka, výtvarník. Všetko ľudia s profesnou kvalitou.
Krúpa, Juraj, poslanec NR SR (2022-03-22):
Ďakujem, kolegyne, kolegovia, len chcem pripomenúť, že dnes o 12.45 hod. bude gestorský výbor branno-bezpečnostný teda rokovanie branno-bezpečnostného výboru ako gestorský výboru k lex Ukrajina 2. Ďakujem.
Blanár, Juraj, podpredseda NR SR (2023-06-13):
Pán poslanec Juraj Krúpa s faktickou poznámkou.
Matovič, Igor, poslanec NR SR (2014-11-09):
Pán minister, vyčítali ste kolegovi Mihálovi, že rozdával knižku Ako ušetriť pri platení daní a odvodov. Prezentovali ste to tak, že áno, vaši voliči to môžu pochopiť: to je ale sviňa, kukaj sa, on nahováral na to, ako ušetriť pri platení daní a odvodov. A ja sa vás pýtam, čo je potom daňový poradca? Ktorýkoľvek, tie tisícky daňových poradcov, ktorí sú na Slovensku. Čo tí ľudia robia? Neradia náhodou, ako ušetriť pri platení daní a odvodov? Ak teraz ste mali problém s tým, že toto niekto robí, pri Mihálovi, tak nechápem, prečo ste nepredložili návrh zákona na zákaz daňových poradcov. Tým pádom podľa vás je to protištátna činnosť, je to trestné a nemal by to nikto robiť. Ani minister Mihál, ale ani nikto iný, žiaden ďalší daňový poradca. Jednoducho tá logika mi tu chýba. Možno iba to, že teda znova to bol nejaký populizmus pre ľudí, ktorí nechápu, o čo vlastne skutočne ide. A chcel by som len pripomenúť, znova hovoríte tu o nejakých príkladoch za ministra Mihála. Ale koho to tu teraz zaujíma? Vy vládnete. Rozsudok nad ministrom Mihálom, exministrom Mihálom, vydali ľudia pred dvomi rokmi a dnes sme za to trebárs v opozícii. Čiže nám to ľudia spočítali a my dnes ako opozícia to chceme spočítať vám, lebo ľudia, bohužiaľ, sa môžu vyjadriť k vám iba raz za štyri roky. Takže, prosím vás, k veci. Vaše vystúpenia, ktorékoľvek, kde hovoríte o hriechoch opozície, sú úplne, úplne od veci. My dnes sa bavíme o vašich hriechoch, za ktoré vás navrhujeme v mene ľudí odvolať. Celú vládu a teda na čele s Robertom Ficom. Takže, prosím vás, skúste naozaj k téme a nesnažte sa odpútavať stále pozornosť na niečo, čo s tým absolútne nesúvisí. A keď chcete za to odvolávať Mihála, tak dajte teda podľa zákona nejakého, návrh na jeho odvolanie. Neviem, aký zákon na to existuje.
Sulík, Richard, predseda NR SR (2010-09-09):
Ďakujem pekne. Pán Glváč, no obhajujete imunitu sudcov. Váš predseda pán Fico sa zároveň vyjadril, že s imunitou poslancov viac-menej problém nemá, teda so zrušením tejto imunity. No a taktiež sa prikláňam k mojim kolegom, ktorí vravia, že rečí sa dá povedať veľmi veľa, ale rozhoduje to hlasovanie a rozhodujú skutky. Ja vás teraz tu vyzývam, predložte pozmeňujúci návrh na vyňatie sudcovskej imunity. Tiež by som nepovedal, že všetci poslanci koaliční sú nadšení, že sa má imunita zrušiť, aby som teda sa netváril, že vždy to bolo tak, že my áno a vy nie a predtým naopak, ale veď poďte do toho. Predložte pozmeňujúci návrh na vyňatie sudcovskej imunity a potom uvidíme, kto tu len rozpráva a kto je ochotný stlačiť gombík za dobrú vec. Čiže, nech sa páči, keď máte tú odvahu. A ja budem hlasovať za váš návrh a potom budem hlasovať za zrušenie trestnoprávnej imunity poslancov. Čiže rukavica je hodená.
Jurinová, Erika, podpredsedníčka NR SR (2012-10-16):
Ďakujem, pán minister. Dávam slovo spoločnému spravodajcovi z ústavnoprávneho výboru, poslancovi Ottovi Briximu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Laurenčík, Milan, podpredseda NR SR (2021-05-10):
Poslednú faktickú poznámku má pán poslanec Marián Saloň.
Glváč, Martin, podpredseda NR SR (2018-10-18):
S reakciou pán poslanec Heger.
Bugár, Béla, podpredseda NR SR (2018-10-16):
Nech sa páči, prezentujme sa a hlasujme o procedurálnom návrhu pani poslankyne Zemanovej. (Hlasovanie.) Prítomných 140, za 59, proti 67, zdržalo sa 14 poslancov. Procedurálny návrh nebol schválený. Nech sa páči.
Laurenčík, Milan, podpredseda NR SR (2022-03-23):
Ďakujem. Chce zaujať stanovisko pán poslanec Fecko? Nech sa páči.
Hatráková, Katarína, poslankyňa NR SR (2022-03-23):
Vážená pani komisárka, dámy a páni, dovoľte mi len stručne vystúpiť. V úvode vám v prvom rade poďakovať za predloženú správu. Ja som si teda... (Prerušenie vystúpenia komisárkou pre deti.)
Daniš, Zoltán, poslanec NR SR (2014-06-26):
Vážený pán predseda, vážené pani poslankyne, vážení páni poslanci, z poverenia Výboru Národnej rady Slovenskej republiky pre ľudské práva a národnostné menšiny predkladám spravodajskú informáciu k poslaneckému návrhu na vydanie zákona o poskytnutí jednorazového finančného príspevku vojnovým sirotám, tlač 1047. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) zákona o rokovacom poriadku na tom, že návrh prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, výbor pre financie a rozpočet a výbor pre ľudské práva a národnostné menšiny ako gestorský výbor v lehote do 4., respektíve 8. septembra 2014. Pán predseda, skončil som. Otvorte, prosím, všeobecnú rozpravu.
B. Bugár, podpredseda NR SR: (2005-02-09):
(Hlasovanie.) Takže prítomných 134 poslancov, za návrh 131, zdržali sa 2, nehlasoval 1. Konštatujem, že návrhy pána poslanca Harnu sme schválili. Nech sa páči. I. Harna, poslanec: No ako posledný návrh, ktorý som predniesol ja, je uvedený osobitne, je tam prečiarknuté meno pána poslanca Rusnáka, pretože on už nemohol vystúpiť, takže ja som to predniesol, pretože prihláška do ústnej rozpravy bola uzavretá.
Petrák, Ľubomír, poslanec NR SR (2019-04-02):
Ďakujem za slovo, pán predseda. V rozprave vystúpili štyria páni poslanci, bol podaný jeden procedurálny návrh pánom poslancom Sopkom, a to vrátiť návrh zákona navrhovateľovi na jeho dopracovanie. Dajte, prosím, hlasovať o tomto procedurálnom návrhu.
Zmajkovičová, Renáta, podpredsedníčka NR SR (2012-08-02):
S faktickými poznámkami sedem poslancov. Uzatváram možnosť faktických poznámok. Pán poslanec Poliačik.
Grendel, Gábor, podpredseda NR SR (2021-03-30):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Dvaja páni poslanci. Končím možnosť prihlásiť sa ústne do rozpravy, do ústnej rozpravy. Vystúpia pán poslanec Viskupič a pán poslanec Borguľa. Najprv, pán poslanec Viskupič, nech sa páči.
Bugár, Béla, podpredseda NR SR (2016-11-23):
Na vystúpenie pána poslanca dvaja s faktickými poznámkami. Končím možnosť sa prihlásiť. Pán poslanec Poliačik.
Kotleba, Marian, poslanec NR SR (2021-10-26):
Ďakujem za slovo. Pán poslanec Kamenický, ja si dovolím k vášmu vystúpeniu doplniť len toľko, že aj za poslednej vlády SMER-u sme tu mali divadlo s trhaním šekov za zvýšené ceny energií a nakoniec to dopadlo tak, že ľudia tie zvýšené faktúry zaplatiť museli a celé to trhanie šekov nejako vyšumelo do ticha, do prázdna. Takže to, čo predvádza súčasná vláda momentálne s odvolávaným ministrom Sulíkom, to je naozaj čistá katastrofa, ale treba si priznať, pán poslanec, že aj za vašich vlád tie ceny energií rástli, pretože jednoducho aj vaše vlády uprednostňovali záujem Európskej únie pred potrebami a záujmami obyvateľov Slovenskej republiky. Hovorili ste o tom, pán poslanec Kamenický, že niektoré iné krajiny, teda mimo Slovenska, zavádzajú rôzne opatrenia na to, aby zabránili takémuto divokému rastu energií, že teda jedno z nich je len nejaké opatrenie proti liberalizácii trhu s energiami. To, samozrejme, s tým musíme súhlasiť, ale na druhej strane treba povedať aj to, že ste aj v minulom volebnom období odmietli všetky naše návrhy na zníženie miery závislosti a podriadenosti Slovenskej republiky voči Európskej únii. A keď už ste povedali to á, tak teba povedať aj to bé, pán poslanec, že kým Slovenská republika bude členom Európskej únie, tak táto situácia s energiami, s cenami energií, bude len a len horšia a vždy na to budú doplácať tí statoční občania, obyvatelia, ktorí dennodenne žijú zo svojich výplat, ktorí sa spoliehajú na štát, že ten štát ich bude aspoň trošku chrániť. Takže ak SMER s týmto chce niečo robiť, samozrejme, my vítame a podporíme odvolanie Sulíka, ale na druhej strane sa treba uvedomiť aj k postoju voči Európskej únii.
Grendel, Gábor, podpredseda NR SR (2023-06-21):
Pán poslanec Marek Šefčík.
Glváč, Martin, podpredseda NR SR (2017-10-18):
Ďakujem. S faktickými poznámkami, dajte druhú stranu, desať, posledný pán poslanec Galko. Uzatváram možnosť prihlásenia sa. Pani poslankyňa Kiššová, nech sa páči.
Čaplovič, Dušan, poslanec NR SR (2011-09-06):
Ďakujem veľmi pekne. Ja by som chcel v jednej časti, čo mala pani ministerka vystúpenie, poďakovať za pravdivé slová. Hovorila o tom, že právna veda aj právne vzdelávanie nejako pokuľháva u nás na Slovensku, ono to už dlhodobo viac ako 10 rokov padá dole, najmä právna veda. Ale tým sa poukázalo aj na druhú stránku veci, pretože vysokoškolskí pedagógovia, pretože majú nízke platy, tak nerobia vedu, idú radšej robiť advokáciu. Ak majú vypublikovať nejaký právny vedecký, odborný článok napr. do Právneho obzoru, tak ho nebudú publikovať, lebo tam nič nedostanú za to, ale keď majú nejakú malú noticku vypublikovať v Advokátskom žurnáli, tak radi napíšu, lebo dostanú trikrát, štyrikrát toľko. A toto je zásadný problém, ak chceme mať naozaj aj kvalitné analýzy, kvalitné expertízy, kvalitne vzdelaných študentov a, samozrejme, orientovaných nielen do praxe, ale aj do právnej vedy, aj právnej teórie, tak musíme urobiť všetko pre to a myslím, že aj zo strany rezortu spravodlivosti, aby sa finančne posilnila táto stránka vysokoškolských pedagógov na právnických fakultách, aby sa skvalitnila a, samozrejme, aj v oblasti právnej vedy.
Gyimesi, György, poslanec NR SR (2022-11-08):
Vážený pán predsedajúci, v rozprave vystúpili dvaja poslanci, pričom bol podaný jeden pozmeňujúci a doplňujúci návrh. Dajte, prosím, hlasovať o bodoch z informácie č. 1 a 2 bez návrhu stanoviska gestorského výboru.
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 145, za 77, zdržalo sa 68 poslancov. Body zo spoločnej správy sme schválili.
B. Bugár, podpredseda NR SR: (2004-11-30):
Prosím teraz povereného člena výboru pre verejnú správu pána poslanca Karola Mitríka, aby informoval Národnú radu o výsledku prerokovania návrhu vlády na skrátené legislatívne konanie. Nech sa páči. K. Mitrík, poslanec: Vážený pán podpredseda, kolegyne, kolegovia, predkladám informáciu výboru pre verejnú správu k vládnemu návrhu zákona o Hasičskom a záchrannom zbore. Predseda Národnej rady nášmu výboru pridelil rozhodnutím prerokovať tento vládny návrh zákona v termíne ihneď. Výbor pre verejnú správu predložený návrh na svojej 38. schôdzi prerokoval a výbor v rozprave k hlasovaniu, v ktorom ako spravodajcu ma navrhol vysloviť súhlas s návrhom vlády na skrátené legislatívne konanie o vládnom návrhu zákona o Hasičskom a záchrannom zbore. Čiže Výbor Národnej rady Slovenskej republiky pre verejnú správu odporúča Národnej rade vysloviť súhlas s uvedeným návrhom zákona. Vážený pán podpredseda, otvorte rozpravu. Skončil som.
Ľ. Mušková, poslankyňa: (2006-12-12):
Chcem poďakovať pani predkladateľke, že podala tento návrh, a chcem poďakovať aj za vašu podporu pri hlasovaní o tomto návrhu. A chcem poďakovať tiež, pani predkladateľka, že ste povedali, že občania sa majú obracať na Radu pre vysielanie a retransmisiu s každým jedným negatívnym poznatkom, ktorý sa udeje v elektronických médiách. Ďakujem.
Figeľ, Ján, podpredseda NR SR (2012-09-14):
Ďakujem pekne. Udrela 14. hodina, ak súhlasíte, nechám dobehnúť faktické poznámky a následne budeme pokračovať v rozprave v utorok od rána. Nech sa páči, pán poslanec Viskupič.
Šefčík, Marek, poslanec NR SR (2021-05-07):
Ďakujem za slovo. Pani komisárka, my sme sa o vašej správe bavili už aj na zdravotníckom výbore. Tu to bolo ešte rozsiahlejšie. Ja vám chcem iba poďakovať za to, že robíte túto prácu a z vášho vystúpenia, z toho, ako bola precízne spracovaná tá vaša správa, cítiť, že to nerobíte ako prácu, ale ako poslanie, že ste do toho, prepáčte, že použijem taký výraz, ale zažratá a robíte to so srdcom. Takže za to vám v prvom rade ďakujem. Potom ešte možno aj takto verejne spomeniem. Vy ste tam hovorili o domoch dôchodcov a sociálnych služieb a ja som to spomínal aj na zdravotníckom výbore a poviem aj teraz, že tie problémy, na ktoré vy upozorňujete, sa tam budú množiť, keď sa nespraví poriadok s personálnym obsadením. Keď nebudú dostatočne ohodnotení tí ľudia, ktorí tam pracujú a keď ich tam nebude dosť. Čiže ja som ešte raz rád, že zaznel váš hlas, že upozorňujete na problémy a že pracujete tak, ako pracujete. Ďakujem za všetko.
Pellegrini, Peter, podpredseda NR SR (2020-07-07):
Pán poslanec Kazda.
Kuriak, Milan, poslanec NR SR (2022-12-21):
Ďakujem za slovo. Vážený pán predsedajúci, dovoľte mi ako určenému spravodajcovi výboru predniesť informáciu o prerokovaní návrhu poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 530/2011 Z. z. o spotrebnej dani alkoholických nápojov. Národná rada uznesením č. 1822 z 8. novembra 2022 pridelila návrh poslanca Milana Vetráka týmto výborom: výboru pre financie a rozpočet, ústavnoprávnemu výboru a Výboru Národnej rady Slovenskej republiky pre hospodárske záležitosti. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcim a doplňujúcim návrhom. Výbor pre financie a rozpočet odporúčanie pre Národnú radu návrh schváliť. Výbor Národnej rady Slovenskej republiky pre hospodárske záležitosti, Ústavnoprávny výbor Národnej rady Slovenskej republiky o návrhu nerokoval, pretože nebol uznášaniaschopný. Z uznesenia výboru uvedeného pod bodom III tejto informácie vyplýva pozmeňujúci a doplňujúci návrh uvedený pod bodom IV informácie. Návrh spoločnej správy vrátane stanoviska gestorského výboru prerokoval Výbor Národnej rady Slovenskej republiky pre financie a rozpočet na 113. schôdzi dňa 29. novembra 2022. Stanovisko gestorského výboru ani návrh spoločnej správy neboli schválené, keďže návrh stanoviska gestorského výboru nezískal súhlas potrebnej väčšiny členov Výboru Národnej rady Slovenskej republiky pre financie a rozpočet. Predseda výboru pre financie a rozpočet zároveň určil za spravodajcu mňa, určil ma za spravodajcu, aby som na schôdzi Národnej rady informoval o výsledku rokovania výboru. Ďakujem, pán predsedajúci, skončil som, otvorte, prosím, rozpravu.
V. Veteška, podpredseda NR SR: (2004-06-16):
Teraz budeme pokračovať faktickými poznámkami, Prihlásil sa pán poslanec Ševc, pani poslankyňa Majdová. Končím možnosť ďalších prihlášok s faktickými poznámkami. A pán poslanec Ševc má slovo. J. Ševc, poslanec: Ďakujem pekne, pán predsedajúci. Ja chcem len oceniť vytrvalosť, smelosť a odvahu pána poslanca Madeja, čerstvého absolventa vysokej školy, ktorý zrejme precítil niektoré problémy nielen svoje, ale aj svojich kolegov z ostatných, možnože slabších sociálnych vrstiev. Ale ja chcem len poznámku povedať k tej rovnakej šanci pre všetkých. Samozrejme, vzdelanie je to najcennejšie a, myslím si, aj najzodpovednejšie od štátu, čo môže dať svojmu občanovi. Ale i naše analytické rozbory štatistické hovoria, ak tento zákon, ktorý je rozporuplný, sa prijme, ak štvorčlenná rodina nebude mať príjem minimálne 50 000 korún, nebude mať šancu mladý človek z takejto rodiny študovať na vysokej škole. Myslím si, že treba k tomu pristupovať veľmi racionálne a veľmi zodpovedne. Ja som presvedčený, pán minister, že vy ako vysokoškolský učiteľ zrejme ste tlačený k nejakým veciam v rezorte a že to nie je z nejakého vášho poznania, že proste v situácii, v ktorej štát sa nachádza, je nútená toto urobiť teda vláda, ale som presvedčený, že vaše skúsenosti a vaša múdrosť a zodpovednosť vás privedie k tomu, že prídete s návrhom, k určitým korekciám. Ďakujem.
Hufková, Eva, poslankyňa NR SR (2012-09-14):
Ďakujem pekne. Vážený pán poslanec, aj ja sa plne stotožňujem s vaším názorom. Ja som bola taktiež zamestnancom v nepretržitej prevádzke 35 rokov u jedného zamestnávateľa v sociálnych službách, ale do minulého roka, kedy sa prijala novela Zákonníka práce, ktorá znamenala odklon od európskeho štandardu, sa veľa zmenilo. Týkalo sa to hlavne pracovného práva zamestnancov výrobných podnikov, pretože zhoršovalo sa postavenie zamestnancov kolektívnou zmluvou vo viacerých ustanoveniach Zákonníka práce. Bolo to bezdôvodné a plošné, a nielen keď napríklad bola presne definovaná situácia, napríklad krízový výpadok výroby. Vtedy musí ísť o dočasné krátkodobé opatrenia a výsledkom musí byť jasne definovaný prospech zamestnanca, napríklad dočasný ústupok zo mzdy ako cena za udržanie zamestnanosti. Výsledkom vlaňajšej novely Zákonníka práce je nevyvážený pomer vzájomného postavenia zamestnancov a zamestnávateľov a reálne zhoršenie pracovných podmienok zamestnancov. Týkalo sa to aj mňa, napríklad príplatok za nočnú prácu iba do 5 hodín, hoci v podnikoch, v rôznych zdravotníckych a sociálnych zariadeniach trvá nočná zmena do šiestej hodiny. Ďakujem pekne.
Kaliňák, Robert, podpredseda vlády a minister vnútra SR (2013-06-17):
Ďakujem pekne. Budem sa snažiť byť veľmi rýchly, keďže bolo veľa faktických. Pani poslankyňa Žitňanská, pán poslanec Viskupič, ja som sa vám tu snažil povedať jasne, že tí, ktorí sa snažia obviniť súčasné vedenie ministerstva obrany z toho, čo sa tu kvázi dialo, to nikdy na políciu nepodali, lebo vedeli, že si buď sčasti, alebo celé vymysleli. A hovorí to dnes človek, ktorý je stíhaný za tri trestné činy, za trestné oznámenie, ktoré podala vaša strana, nie my. O tom hovorím, že kto sa tu snaží proste kázať morálku, nie z morálneho hľadiska, ale z toho, že akým spôsobom je tá kauza urobená. Pretože keď už to neviem trestne stíhať, aspoň o tom budem proste veľa hovoriť v parlamente, aby z toho bola nejaká kauza a mohol som na niekoho nakydať blato. Tri pokusy na polícii, jedno u ministra vnútra, nikdy neodovzdali dokumenty. Toľko odpoveď. Pán poslanec Hraško, kauzy SPP, Slovenských elektrární a Daňového riaditeľstva sú v stovkách miliónov eur. Do toho sa žiadne vlády predtým ani potom nezmestia, keby tu boli desať rokov, do výšky škandálov, keď ste sa tu chceli merať, že kto má vyššiu, čo teda povedal pán poslanec, myslím, Kvasnička správne, že to sa proste takto nemeria. Len keď sa tu chceme baviť o tom, že kto aké, tak neprekonateľná, druhá Dzurindova vláda je neprekonateľná v tomto smere. Pán poslanec Vašečka, áno, pomaly, a sú ľudia, napríklad ja, ktorí dobre spíme, lebo vieme, že sme nikoho nešpicľovali, ani sme nikdy moc nezneužívali, aby sme niekoho špicľovali. Niekto ale asi možno zle spí. Ešte, pán poslanec Fronc, veľmi rýchla reakcia. Áno, ten zákon pripravujeme aj s väčšou kontrolou. Áno, veď to už dávno robil na tom, mnohí, poslanec Fedor, pán poslanec Lipšic, my viacerí. Ale pán poslanec Fedor volá po objektívnom, nezávislom orgáne na kontrolu, ktorý sám zrušil... (Prerušenie vystúpenia časomerom.)
Šíbl, Jaromír, poslanec NR SR (2023-02-17):
Pán predseda, dajte, prosím, hlasovať o pozmeňujúcom návrhu poslanca Vetráka, ktorý bol predložený v rozprave.
Jakab, Elemér, poslanec NR SR (2017-10-11):
Veľmi pekne ďakujem kolegovi. Vážená pani predsedajúca, vážený pán minister, vážená pani ministerka, vážené kolegyne, kolegovia, vážený pán poslanec Baláž a vážený pán poslanec Náhlik. Vážený pán minister, aj ty. Ministerstvo dopravy v návrhu zákona chcelo liberalizovať trh STK a emisné kontroly. Na finančnom výbore do spoločnej správy sa dostali pozmeňujúce návrhy, ktoré túto snahu negujú. Preto žiadam, aby o pozmeňovacích návrhoch 1 až 4 sa hlasovalo osobitne. Veľmi pekne ďakujem aj za tlesk, ďakujem.
Ježík, Jozef, poslanec NR SR (2015-03-17):
Pán predseda, teraz pristúpime k hlasovaniu o pozmeňujúcom návrhu zo spoločnej správy s návrhom gestorského výboru schváliť.
Jurinová, Erika, podpredsedníčka NR SR (2014-12-02):
Ďakujem, pán minister. Na vaše vystúpenie je päť faktických poznámok. Uzatváram možnosť prihlásiť sa faktickou poznámkou. Nech sa páči, pán poslanec Mikloš.
Doležal, Andrej, minister dopravy a výstavby SR (2021-10-19):
Ďakujem pekne, pán predsedajúci. Vážené panie poslankyne, vážení páni poslanci, dovoľte mi, aby som uviedol vládny návrh zákona, ktorým sa mení zákon č. 513 o dráhach a o zmene a doplnení niektorých zákonov v znení neskorších predpisov. Dôvodom predloženia vládneho návrhu zákona sú poznatky z aplikačnej praxe, týkajúce sa poverovania právnických osôb na vykonávanie posudzovania zhody s vnútroštátnymi predpismi v prípade, ak základné požiadavky na posúdenie vhodnosti subsystému nie sú obsiahnuté v technických špecifikáciách interoperability. Zároveň sa upravuje zmena spôsobu splnomocnenia certifikačných orgánov na výkon činnosti súvisiace s údržbou železničných koľajových vozidiel, z uznávania na akreditáciu, nakoľko od januára 2020 v Slovenskej republike existuje subjekt, ktorý akredituje orgány posudzovania zhody pre túto činnosť, a to v súlade s vykonávacím nariadením Komisie. Dovoľujem si vás, vážené panie poslankyne, páni poslanci, požiadať o podporu pri prerokovaní predloženého vládneho návrhu zákona a aj o jeho schválenie v druhom čítaní. Ďakujem pekne.
P. Hrušovský, predseda NR SR: (2005-02-03):
Nech sa páči, pani poslankyňa Tóthová.
Bugár, Béla, podpredseda NR SR (2017-10-11):
Pán poslanec, nepatrí mi to, ale lobizmus, keby ste videli tých veľkých, viete, tí sa nám nepoďakujú. Ale ja si myslím, že máme chrániť tých mladých a malých podnikateľov v poľnohospodárstve. Ale dobre, prepáčte, ale to som, nemôžem vystúpiť, ale. Takže vyhlasujem rozpravu o tomto bode programu za skončenú. Pani ministerka, nech sa páči, máte slovo.
Laššáková, Jana, podpredsedníčka NR SR (2012-06-29):
Prerušujem rozpravu a prerušujem rokovanie. Želám vám pekný víkend a v pondelok budeme pokračovať v rozprave tak, ako sú prihlásení: pán poslanec Matovič, Hlina, Tomanová, Mihál a Jurinová. (Reakcie z pléna.) O 9.00 hod., v pondelok o 9.00 hod. Ďakujem pekne. (Prerušenie rokovania o 14.12 hodine.)
Kaliňák, Robert, podpredseda vlády a minister vnútra SR (2016-12-01):
Ďakujem pekne. Vážený pán poslanec, vaša povrchnosť v celom vašom politickom prístupe je dlhodobo známa. Vyberáte si iba argumenty, ktoré sa vám hodia, a väčšina vašich aktivít je len vtedy, keď sú prítomné televízne kamery. Bez televíznych kamier je vaša aktivita poväčšine nulová. Čo nemáte zagarantované, že sa objaví v médiách, v tom sa ani neobťažujete väčšinou konať. A takisto nie ste vždy, nemáte vždy tú istú integritu, keď to poviem jednoducho. Ste hrdinom na tejto pôde, ale ak by ste mohli napríklad reagovať, a ja si nepamätám vašu reakciu v prípade, keď sa do rakúskej vlády dostal neofašista a extrémista Jörg Haider. Nepamätám si vaše demonštratívne opustenia, že nebudete už chodiť do Rakúska, už tam nepôjdete nikdy na návštevu, nepôjdete nakupovať, ani na kávičku, pretože v tej chvíli v tej vláde vládne človek, ktorý má extrémistické názory a potláča ľudské práva. To ste neurobili. Neurobili ste, lebo by ste museli obmedziť vaše osobné pohodlie a to je presne tento váš problém. Ak máte na mysli, že všetci predstavitelia demokratického západného sveta upozorňujú pri rokovaniach s predstaviteľmi krajín, ktoré vy označujete za diktátorské a komunistické, napríklad tým, keď hovoríme o Číne, spomenuli ste ju, tak si pamätám, ako dcéra amerického prezidenta pri príležitosti návštevy čínskeho prezidenta recitovala básničku po čínsky. Neviem po čínsky, možno tam to upozornenie na ľudské práva bolo. Na rozdiel od vás, pán poslanec, ja sa správam integrálne. Nikdy ste si nevšimli, že ministerstvo vnútra... (Prerušenie vystúpenia predsedajúcim.)
Kollár, Boris, predseda NR SR (2020-10-20):
Dobre, pán poslanec, 20 minút bude tá prestávka, ako ste požadovali na začiatku. Ďakujem. Pokračujeme. (Ruch v sále.) Prosím, zapnite mikrofón pánovi podpredsedovi Šeligovi.
Čepček, Martin, poslanec NR SR (2021-12-09):
Áno, ďakujem pekne, pán minister. Bola to otázka občianky, to znamená, ja sa pýtam v mene jej. A chcem sa spýtať k tej otázke, čo bola predtým. Bolo tu povedané, že vy ste požiali o zníženie z 1,2 mld. na 477 mil. Viete mi povedať, aký dôvod bol na toto zníženie? A teda aké je, aké platy mali mať lekári alebo o koľko mali mať navýšené platy, a zdravotný personál v nemocniciach, a či to tak aj bolo, alebo bude. Ďakujem.
B. Bugár, podpredseda NR SR: (2003-02-27):
(Hlasovanie.) Prítomných je 110 poslancov, za 110 poslancov. (Potlesk.) Už toto dávno nebolo, pán poslanec.
Nicholsonová, Lucia, podpredsedníčka NR SR (2016-06-16):
Pani poslankyňa Antošová, nech sa páči.
Matej, Ondrej, poslanec NR SR (2012-02-29):
Ďakujem pekne, pán predseda. Mám procedurálny návrh. Nevidím najmenší dôvod, pán predseda Národnej rady, aby sme tu za hodinu aj niečo sa snažili nájsť riešenia alebo ste hľadali riešenia pre krytie vedomého konania poslancov Národnej rady pri prijímaní zmätočných pozmeňovacích návrhov. Preto žiadam, aby sme ukončili rozpravu v treťom čítaní a hlasovali o zákone ako celku. Nie je najmenší dôvod. Hlasovanie, ktoré prebehlo o námietke a následne o pozmeňovacom návrhu, hlasovali poslanci s vedomím, lebo boli upozornení tak ako predkladateľom, tak aj spravodajcom, že konajú zmätočne, a preto svoju vôľu, či chcú prijímať zmätočné zákony, alebo nie, môžu vyjadriť v riadnom hlasovaní po treťom čítaní. Ďakujem pekne.
Simon, Zsolt, poslanec NR SR (2015-03-10):
Ďakujem pekne. Pán kolega Novotný, v plnej viere s vami súhlasím a musím povedať, že ja nie som odborníkom na zdravotníctvo, len tak principiálne sa mi žiada povedať, že keď SMER chce zrušiť prednostné poplatky v zdravotníctve, tak nech rovnako urobí pri polícii za prednostné vydávanie pasu, občianskeho preukazu, vodičského preukazu, či na katastri za zápis do katastra nehnuteľností, kde sú poplatky 260 eur, 130 eur, ďaleko vyššie, ako v tom zdravotníctve. Keď to chce urobiť principiálne a som nesmierne rád, že kolega Martvoň predo mnou sa vyjadril, že on tiež by považoval takýto prístup za normálny, takže keď dneska prelomia veto pána prezidenta smeráci, tak ja pravdepodobne zvážim predloženie takéhoto návrhu, aby sme prednostné poplatky v celej štátnej správe a verejnej správe zrušili. Ďakujem.
P. Hrušovský, predseda NR SR: (2005-05-10):
(Hlasovanie.) 142 prítomných, 139 za, 1 proti, 2 nehlasovali. Návrh sme schválili. Poprosím pána poslanca Jozefa Mikuša, aby z poverenia výboru pre financie, rozpočet a menu uviedol návrhy hlasovaní k vládnemu návrhu zákona o sprostredkovaní poistenia a sprostredkovaní zaistenia a o zmene a doplnení niektorých zákonov (tlač 1100). Nech sa páči.
Fronc, Martin, poslanec NR SR (2011-10-11):
Ďakujem pekne, pán predsedajúci. Pán kolega, len vecne k jednej, jednému vášmu vyjadreniu, povedali ste, že euroval stačí na záchranu malých krajín a že keby padla veľká krajina ako Taliansko, že to nebude stačiť. Nemám dôvod pochybovať o tomto vašom tvrdení, ale viete, val sa stavia, aby zabránil vlnám. A keby vybuchla sopka na Islande, tak iste by val v Holandsku nestačil na záchranu pred cunami. Jednoducho valy napriek tomu staviame a stavajú ich aj v Holandsku. Ďakujem.
Heger, Eduard, poslanec NR SR (2019-09-13):
Ďakujem veľmi pekne. K tým výsledkom, ktoré vy prezentujete, to je chvost Európskej únie. (Zasmiatie sa rečníka.) Páni, sa tu zabávate, to je dobre, predvečer. (Prerušenie vystúpenia predsedajúcim.)
Pellegrini, Peter, predseda NR SR (2014-12-04):
Prezentujme sa a hlasujme o návrhu uznesenia tak, ako bolo predložené. (Hlasovanie.) Prítomných 140 poslancov, za 82, proti 1, zdržalo sa 56 poslancov, nehlasoval 1 poslanec. Konštatujem, že Národná rada prijala uznesenie, ktorým sme schválili návrh rozpočtu Sociálnej poisťovne. Budeme pokračovať hlasovaním o návrhu uznesenia k návrhu doplnku č. 1 k návrhu na použitie majetku Fondu národného majetku v roku 2014 a návrhu na použitie majetku fondu v roku 2015, tlač 1273. Hlasovanie uvedie pán poslanec Kondrót. (Hlasovanie o návrhu doplnku č. 1 k návrhu na použitie majetku Fondu národného majetku SR v roku 2014 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov a návrh na použitie majetku Fondu národného majetku SR v roku 2015 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov , tlač1273.)
Jurinová, Erika, podpredsedníčka NR SR (2015-10-02):
Ďakujem pekne, pán Petráš, a veľmi sa ospravedlňujem. Otváram všeobecnú rozpravu, nedostala som žiadnu písomnú prihlášku. Chce sa niekto prihlásiť do rozpravy ústne? Nie je tomu tak, takže vyhlasujem všeobecnú rozpravu za skončenú. Pán navrhovateľ, chcete ešte dodať niečo? Nie. Pán spravodajca Petráš rovnako nie. Prerušujem rokovanie o tomto bode programu. Ďalším bodom programu je prvé čítanie o návrhu poslancov Ľudovíta Kaníka, Juraja Drobu a Miroslava Kadúca na vydanie zákona, ktorým sa mení a dopĺňa zákon č. 311/2001 Z. z. Zákonník práce, zákon č. 180/2014 Z. z. o podmienkach výkonu volebného práva a o zmene a doplnení niektorých zákonov a zákon č. 241/1993 Z. z. o štátnych sviatkoch, dňoch pracovného pokoja, pamätných dňoch a o zmene a doplnení niektorých zákonov. Návrh zákona má parlamentnú tlač 1737. Návrh na jeho pridelenie na prerokovanie výborom je v rozhodnutí č. 1751. Dávam slovo poslancovi Ľudovítovi Kaníkovi, aby návrh zákona uviedol. (Rokovanie o návrhu poslancov Národnej rady Slovenskej republiky Ľudovíta Kaníka, Juraja Drobu a Miroslava Kadúca na vydanie zákona, ktorým sa mení a dopĺňa zákon č. 311/2001 Z. z. Zákonník práce, zákon č. 180/2014 Z. z. o podmienkach výkonu volebného práva a o zmene a doplnení niektorých zákonov a zákon č. 241/1993 Z. z. o štátnych sviatkoch, dňoch pracovného pokoja, pamätných dňoch a o zmene a doplnení niektorých zákonov , tlač 1737.)
Hrnčiar, Andrej, podpredseda NR SR (2016-09-07):
Pán poslanec Hrnko.
Suja, Miroslav, poslanec NR SR (2020-04-07):
Ďakujem za slovo, pán predsedajúci. Vážení kolegovia, kolegyne, pán minister, stále sa nachádzame v druhom čítaní k zákonu ako celku. Preto by som sa, pán minister, rád vás opýtal na § 131 ods. 2, a z dôvodu takého, že nie som dobre, alebo chcel by som to, aby ste mi to vysvetlili. Je zákaz vstupu cudzincov na územie Slovenska. Tak sa chcem spýtať, že prečo sa nedodržuje. Strážime hranice pre automobilovú dopravu, ako je tam polícia, záchranári, požiarnici, hotový cirkus, ale tak to má byť, nech vidia, že hranicu si strážime, že to neberieme na ľahkú váhu. Ale napríklad prídu na hranicu Ukrajinci, občania tretích štátov. Na hranici ich pošlú preč, nepustia ich na územie Slovenskej republiky, tí Ukrajinci zdvihnú telefón, zavolajú svojim krajanom, že čo ako robiť, oni im poradia, choďte na vlakovú stanicu do Kitsi..., alebo do Kitsee, tam nastúpia na vlak a o dve hodiny sú v Bratislave. Preto sa pýtam, či je toto v poriadku. Strážime jednu hranicu úplne a o kúsok ďalej bez toho, že by ich niekto odkontroloval, prídu do Bratislavy. Hovorím o prípadoch zo 4. 4., 5. 4. a 6. 4. nemám overený. Tak ako bojujeme proti koronavírusu? Ako kontrolujeme týchto cudzincov, ktorí sa sem dostanú, a hlavne keď prichádzajú z krajín, ako je Taliansko a Nemecko. Preto sa pýtam na ten bod 2. Vstúpili tým pádom legálne na územie Slovenskej republiky a spadajú pod § 131 ods. 2 alebo nelegálne a budú deportovaní alebo pôjdu do karantény. A ešte jedna otázka na pána ministra, je takto chránená hranica v poriadku, že sa takto chráni? Alebo vlaková doprava je mimo, v ktorej sa nám nemôže nič stať? Stade nemôže prísť žiaden koronavírus, žiadni štátni príslušníci? Lebo keď táto informácia sa šíri medzi príslušníkmi tretích krajín, môžu ho využívať aj iní. Preto by som bol rád, keby ste mi na toto odpovedali. Ďakujem.
Grendel, Gábor, podpredseda NR SR (2022-12-07):
Jedna faktická poznámka na vystúpenie pána poslanca Suska. Končím možnosť prihlásiť sa s ďalšími. Takže, pán poslanec Ondrej Dostál, nech sa páči.
Dostál, Ondrej, poslanec NR SR (2023-02-07):
Ja by som pána poslanca Cmoreja doplnil, ten návrh, ktorý predložila pani poslankyňa Krištúfková, nie je len nepekný zvyk, ktorý je v tejto Národnej rade, ale je to ďalší prílepok, je to v rozpore so zákonom o rokovacom poriadku a využívam, že tu niekde v blízkosti sa pohybuje aj pán predseda Národnej rady, aby som ho upozornil na to, že § 94 ods. 3 zákona o rokovacom poriadku hovorí, že pri prerokúvaní návrhu zákona nemožno podať návrh, ktorým sa mení alebo dopĺňa iný zákon, ktorý obsahovo nesúvisí s prerokúvaným návrhom zákona. A ten návrh zákona, o ktorom rokujeme, nerieši žiadne dotácie na stravovanie ani, ani, ani priamo stravu, čiže je to, je to návrh, ktorý je nový zákon, iný zákon ako ten, ktorý, ktorý je prerokovaný, a teda žiadam pána predsedajúceho alebo predsedu, aby nedali o ňom hlasovať. A len by som teda upozornil na takú milú vec, že ten návrh zákona, o ktorom rokujeme, vo všeobecnej časti dôvodovej správy hovorí, že cieľom návrhu zákona je upraviť podmienky poskytovania pomoci v hmotnej núdzi tak, aby bola pomoc v hmotnej núdzi adresnejšia, efektívnejšia, aby mala motivačný efekt voči jej príjemcov vymaniť sa z hmotnej núdze a tento pozmeňujúci návrh je odôvodňovaný tým, že navrhuje sa opätovné zavedenie plošného poskytovania dotácie na podporu výchovy k stravovacím návykom. Čiže na jednej strane návrh zákona, ktorý robí hmotnú núdzu adresnejšou, na druhej strane pozmeňovák, ktorý obnovuje plošné poskytovanie dotácie. Podľa mňa to ide navzájom oproti sebe a som presvedčený, že je to prílepok.